Obchod na korze
<s>Obchod na korze () je čehoslovački crno-bijeli igrani film snimljen 1965. godine u režiji Jana Kadara i Elmara Klosa.</s><s>Po žanru je drama, a predstavlja adaptaciju istoimenog romana po romanu slovačkog pisca Ladislava Grossmana koji je također sudjelovao u pisanju scenarija.</s><s>Radnja se događa u Slovačkoj za vrijeme Drugog svjetskog rata, u vrijeme kada je tadašnji fašistički režim  sprovodio politiku arijanizacije usmjerenu protiv tamošnje jevrejske zajednice.</s><s>Protagonist, koga tumači Jozef Kroner, je siromašni, ali dobronamjerni slovački stolar kome su vlasti povjerile nadzor nad trgovinom čija je formalna vlasnica senilna jevrejska udovica (čiji lik tumači Ida Kaminska), a za čiju se dobrobit on počne iskreno brinuti.</s><s>Obchod na korzem je izazvao veliku pažnju nastojanjem da se tematika Holokausta prikaže iz perspektive "običnih" ljudi, odnosno kroz moralne dileme koje je on stavljao pred ne-jevrejsko stanovništvo.</s><s>Sljedeće godine je osvojio Oscar za najbolji strani film, postigavši tako dotada najveći međunaordni uspjeh čehoslovačke kinematografije.</s>

<s>Izvori</s>

<s>Vanjske veze
Ján Kadár, "Not the Six Million but the One." 
Steven Banovac, "Ján Kadár and Elmar Klos: The Shop on Main Street (Obchod na korze) 1965."
Václav Macek, "From Czechoslovak to Slovak and Czech Film."
Martin Votruba, "Historical and Cultural Background of Slovak Filmmaking."</s>

<s>Čehoslovački filmovi
Dramski filmovi
Filmovi o Holokaustu
Authority control 2</s>

